DR. RUPERT DEUR WWF VEREER (Eikestadnuus, 15 Desember 1989) Dr. Anton Rupert is as ’n erelid (WWF Member of Honour) deur die Wêreldnatuur-fonds (WWF) benoem. Hierdie erelidmaatskap is deur die wêreld se grootste private natuurbewarings-vereniging, naamlik die WWF, ingestel as ’n eerbetoon en blyk van waardering aan persone wat hulself onderskei het op die gebied van natuur­bebewaring. Dr. Rupert is ’n stigterslid van die SA Natuurstigting, die Suid-Afrikaanse tak van die WWF, ’n visepresident en trustee van WWF-Internasionaal en het wêreldwyd verskeie programme geloods om natuurbewaring te bevorder. Die direkteur-generaal van die WFF, Charles de Haes, het die aankondiging gedoen en hulde gebring aan dr. Rupert by ’n onlangse vergadering van die 28 nasionale lidlande van die WWF by die Kasteel van Chilton te Switserland. Die gasheer was Prins Philip, die Hertog van Edinburgh, wat die president van WFF-Internasionaal is. Mnr. De Haes het gesê: “Dr. Rupert sê dikwels ‘hy wat nie in wonderwerke glo nie, is nie ’n realis nie’.”